
Lora ya E E Rath 
P bereits vorhin durch öffent: 
CS hen Anfchlag maͤnniglich 
verwarnet / ſich aller ſole den Schrifften / 
durch welche Ehrlicher Leute guter Leu⸗ 
muth angeſtochen / und gekraͤncket wer⸗ 
den konte / gaͤntzlich zu entſchlagen / am we⸗ 
nigſten aber auff irkeine weiſe unter die 

Leute zu bringen. Solchem allen den⸗ 

noch ungeachtet D. Egidius Strauch / 
nach ſeiner männiglich bekanten vermeſ⸗ 
ſenen Schmaͤhſucht / durch welche Er bey 
Fbriſtlichen / und Ehrliebenden Hertzen 
dergeſtalt anruͤchtig worden / daß Er gnug 
; 30 1650 gehabt haͤtte / ſich aller deßwegen 
h auff Ihn gebrachten Aufflagen gebührend 
uu entſchutten / ſich nicht geſcheuet / uͤber pos 
rige dieſes Orths aufigegebene Schmaͤh⸗ 
und Laͤſter Schrifften / mit welehen * Ds 

rig⸗ 

brigkeit / Predigt⸗Ambt / und fonft hohe / 

und wolverdiente Collegia ins gemein 
bofibafftiger und ſpitzfindiger weiſe biß an⸗ 
hero beſchmitzet / nunmehr auch dieſer Ta⸗ 
ge eintzele / u gantz unſchuldige Perſonen 
mit dergleichen freventlich anzuſtechen / 
und derſelben Ehre mit groben Calumni⸗ 
en / und ſchweren Verleumbdungen auffs 
hefftigſte anzugreiffen und zu belegen. Als 
kan E. Rath Ambts und Gewiſſens hal⸗ 
ber nicht umbhin / hieruͤber dero beſonde⸗ 
res Mißfallen zu bezeigen / und durch wie⸗ 
der holeten öffentlichen Anſchlag / ſolche 
des D. Ægidii Strauchen Schrifft / wel⸗ 
cheEr der bræliminar Vertheidigung des 
Alitophili entgegen geſetzet / für eine in- 
fame, ſcurrile, Ehrenverletzliche / und 
unchriſtliche Schrifft zu erklaͤren: Wie 
denn derſelbe ſolche hiermit dafuͤr erklaͤret / 
und gehalten haben wil / mit der wolge⸗ 
meinten Verwarnung / daß ſich niemand 
ſolcher Schrifft / ob ſie gleich * 


in ander Weiſe unter die Leute gebracht 
worden waͤre / oder annoch gebracht wer; 
den wolte / oder auch ins kuͤnfftige ſolche / 
und dergleichen Schrifften mehr folgen / 
und ankommen ſolten / theilhafftig mache / 
ſondern darunter ſeine Schuldigkeit und 
Gebuͤhr beobachte. Wornach ſich ein je⸗ 
der zu richten / und fuͤr Schaden zu huͤten 
hat. Gegeben auff unſerm Rathhauſe 
den 7. Monats⸗Tag Maß Anno 675. 


Burgermeiſtere und Rath 
der Stadt Dantzig. 

